Klaus Iohannis: Peste 40% dintre şcoli sunt amplasate în clădiri cu risc seismic ridicat.
Astăzi am avut o întâlnire mai specială, de lucru privind școli sigure și sănătoase în România. Au participat premierul și mai mulți membri ai guvernului. Discuțiile au vizat autorizațiile sanitare, de securitate la incendiu, vulnerabilitățile seismice, consolidarea fondului construit. Avem încă mult prea multe clădiri neautorizate sau neverificate în ultimul deceniu. Peste 40% dintre clădirile în care funcţionează şcoli sunt amplasate în clădiri cu risc seismic ridicat. Nu am discutat despre probleme, ci despre soluții, eu, premierul, toţi cei care au participat ne dorim să găsim soluţii. Eu și premierul ne dorim să găsim soluții, să facem pașii spre școlile sigure și sănătoase pe care ni le dorim. Am agreat ca prin alocările viitoare zona de infrastructură educațională să fie transformată într-o reală prioritate. Lucrurile s-au mișcat, trebuie să învățăm din ce s-a petrecut în ultimii ani. Ne-am propus să debirocratizăm și să eficentizăm întregul proces.
Președintele Klaus Iohannis a avut, marți, la ora 15.00, o întâlnire cu premieurl Florin Cîțu, vicepremierii Dan Barna și Kelemen Hunor, precum și cu miniștrii Alexandru Nazare, Lucian Bode, Attila Cseke, Vlad Voiculescu, Sorin Cîmpeanu și mulți specialiști, pe tema siguranței în școli. Redăm cele mai importante declarații: